title: Директива 95/70/ЕО на Съвета от 22 декември 1995 година относно въвеждане на минимални общностни мерки за контрол на някои болести по двучерупчестите мекотели

text:
Важна правна забележка

|

31995L0070

Официален вестник n° L 332 , 30/12/1995 стр. 0033 - 0039 специално чешко издание глава 3 том 18 стр. 383  - 389 специално испанско издание глава 3 том 18 стр. 383  - 389 специално унгарско издание глава 3 том 18 стр. 383  - 389 специално литвийско издание глава 3 том 18 стр. 383  - 389 LV.ES глава 3 том 18 стр. 383  - 389 MT.ES глава 3 том 18 стр. 383  - 389 PL.ES глава 3 том 18 стр. 383  - 389 SK.ES глава 3 том 18 стр. 383  - 389 специално словенско издание глава 3 том 18 стр. 383  - 389

		19951222Директива 95/70/ЕО на Съветаот 22 декември 1995 годинаотносно въвеждане на минимални общностни мерки за контрол на някои болести по двучерупчестите мекотелиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като има предвид, че мекотелите са изброени в приложение II към договора; като има предвид, че търговията с мекотели представлява важен източник на приходи за сектор на аквакултурите;като има предвид, че болестите по мекотелите, посочени в списък II от приложение А към Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях [3], сериозно засягат индустрията за отглеждане на черупести мекотели; като има предвид, че други болести с подобен ефект се срещат в трети страни; като има предвид, че следва да се състави списък с такива болести и следва да се даде на Комисията възможност да коригира този списък в светлината на развитието във ветеринарно-санитарната област;като има предвид, че огнищата на такива болести могат бързо да добият епизоотични размери, причинявайки смъртност и смущения в мащаб, който може значително да намали доходността при отглеждането на черупчести мекотели;като има предвид, че следователно е необходимо да се установят мерки на общностно равнище, които следва да се приемат в случай на огнище на болестта, за да се осигури рационално развитие на сектора за отглеждане на черупчести мекотели и да се допринесе за защита на здравето на животните в Общността;като има предвид, че държавите-членки следва да докладват на Комисията и другите държави-членки за всички случаи на наблюдавана повишена смъртност при двучерупчести мекотели;като има предвид, че в такива случаи следва да се вземат мерки с цел предотвратяване на разпространението на болестта, и по-специално във връзка с отстраняване на живите двучерупчести мекотели от съответните ферми и зони;като има предвид, че пълното епизоотично проучване е от изключителна важност за определяне произхода на болестта и за предотвратяване на по-нататъшно разпространение;като има предвид, че за да се осигури ефективна система на контрол, диагностицирането на болестите трябва да се хармонизира и да се осъществява под контрола на отговорни лаборатории, чиято координация може да се осигури от референтна лаборатория, определена от Общността;като има предвид, че за да се осигури еднообразно прилагане на настоящата директива, следва да се създаде процедура за проверки в Общността;като има предвид, че общите мерки за контрол на болестите създават минимална база за поддържане на единен стандарт за здравето на животните;като има предвид, че задачата за приемане на необходимите за изпълнението мерки следва да се повери на Комисията,ПРИЕ НАСТОЯЩАТА ДИРЕКТИВА:Член 1Настоящата директива установява минимални общностни мерки за контрол на болестите по двучерупчестите мекотели, посочени в настоящата директива.Член 21. За целите на настоящата директива при необходимост се прилагат определенията, определени в член 2 от Директива 91/67/ЕИО и член 2 от Директива 91/492/ЕИО [4].2. В допълнение "наблюдавана повишена смъртност" е внезапна смъртност, която засяга приблизително 15 % от колониите и настъпва през краткия период между две проверки (потвърдени в рамките на 15 дни). Смъртността в люпилнята се счита за повишена, когато фермерът не може да излюпи ларви през даден период, който включва последователно хвърляне на хайвер от различни родители. В обектите за отглеждане на ларви, смъртността се счита за повишена, когато за кратко време настъпва внезапна и със значителни размери смъртност, обхващайки няколко люпилни.Член 3Държавите-членки гарантират, че всички ферми, които отглеждат двучерупчести мекотели:1. са регистрирани от официалната служба; тази регистрация трябва постоянно да се актуализира;2. водят регистър за:а) живите двучерупчести мекотели, които постъпват във фермата, като документират цялата информация във връзка с тяхната доставка, брой или тегло, размер и произход;б) двучерупчестите мекотели, които напускат фермата за повторно потапяне, като документират цялата информация във връзка с тяхното изпращане, брой или тегло, размер и местоназначение;в) наблюдаваната повишена смъртност.Този регистър, който е на разположение по всяко време за проверка от официалната служба при поискване, се актуализира редовно и се съхранява в продължение на четири години.Член 41. Държавите-членки осигуряват прилагането на програми за надзор и за вземане на проби във фермите за двучерупчести мекотели, районите на изкуствено отглеждане и местата за естествен добив, за да се наблюдава дали няма повишена смъртност и да се следи здравната ситуация при колониите.В допълнение официалната служба може да приложи горната програма в центровете за пречистване и цистерните за съхранение, които изпускат вода в морето.По време на прилагането на тази програма, ако се забележи някаква повишена смъртност или ако официалната служба има информация, която дава основание за съмнение за наличие на болести, тогава се вземат следните мерки:- съставя се списък на местата, където са налице болестите, посочени в списък II от приложение А към Директива 91/67/ЕИО, при условие че такива болести не са предмет на програма, одобрена съгласно горепосочената директива,- съставя се списък на местата, при които е наблюдавана повишена смъртност в резултат на наличие на посочените в приложение Г болести или за които официалната служба има информация, даваща основание за съмнение за наличието на болести,- извършва се проверка на развитието и географското разпространение на посочените в първо и второ тире болести.2. Подробните правила за изпълнение на този член и inter alia правилата, които следва да се прилагат при създаване на посочената в параграф 1 програма, по-специално по отношение на честотата и графика на проверките, процедурите за вземане на проби (статистически представителен обем) и методите за диагностициране, се приемат в съответствие с предвидената в член 10 процедура.Член 51. При съмнение за наличие на някоя от посочените в член 4 болести и при наблюдавана повишена смъртност при двучерупчестите мекотели във фермите, районите на изкуствено отглеждане или в местата за естествен добив, в центровете за пречистване или цистерните за съхранение, които изпускат вода в морето, държавите-членки осигуряват възможно най-бързо уведомяване на официалната служба от страна на фермерите, отглеждащи черупчести мекотели, или от което и да е друго лице, извършило такова наблюдение.2. В случаите, посочени в параграф 1, официалната служба в държавите-членки осигурява:а) вземането на проби за изследване в одобрена лаборатория;б) докато се изчаква резултатът от посоченото в буква а) изследване, не се допуска мекотелите да напускат съответната ферма, района на изкуствено отглеждане или местата за естествен добив, центровете за пречистване или цистерните за съхранение, които изпускат вода в морето, с цел повторно полагане или повторно потапяне в друга ферма или във водната среда, освен с разрешение от официалната служба.3. Ако посоченото в параграф 2, буква а) изследване не покаже наличие на патогени, ограниченията, посочени в параграф 2, буква б) отпадат.4. Ако посоченото в параграф 2 изследване покаже наличие на патоген, причиняващ наблюдаваната повишена смъртност или който може да бъде причината за тази смъртност, или наличие на патоген на една от посочените в член 4 болести, официалната служба трябва да извърши епизоотично проучване, за да определи възможните начини на заразяване и да провери дали през периода, предхождащ наблюдаването на повишената смъртност, мекотелите не са напуснали фермата, района на изкуствено отглеждане или местата за естествен добив с цел повторно полагане или повторно потапяне някъде другаде.Ако епизоотичното проучване покаже, че болестта е била въведена в една или повече ферми, райони на изкуствено отглеждане или места за естествен добив в резултат inter alia на преместени мекотели, тогава се прилагат разпоредбите на параграф 2.Чрез дерогация от член 3, параграф 1, буква в) от Директива 91/67/ЕИО обаче официалната служба може, в рамките на своята територия, да разреши преместване на живите двучерупчести мекотели в други ферми, райони на изкуствено отглеждане или места за естествен добив, които са заразени със същата болест.Ако е необходимо, може да се вземе решение за по-нататъшни подходящи мерки в съответствие с процедурата в член 10.5. Официалната служба осигурява незабавно информиране на Комисията и другите държави-членки в съответствие с действащите процедури на Общността за всеки случай на наблюдавана повишена смъртност свързана с патогени, за всякакви взети мерки за анализиране и контрол на ситуацията и за причината за смъртността.Член 61. Вземането на проби и лабораторното изследване за определяне на причината за повишена смъртност при двучерупчестите мекотели се извършват, като се използват методите, установени в съответствие с посочената в член 10 процедура.2. Държавите-членки осигуряват определяне на национална референтна лаборатория с оборудване и експертен персонал, които да ѝ позволяват да извършва посоченото в параграф 1 изследване.3. Чрез дерогация от параграф 2 държавите-членки, които нямат национална лаборатория, компетентна в областта, може да използват услугите на национална лаборатория със съответната компетенция на друга държава-членка.4. Списъкът на националните референтни лаборатории за болести по двучерупчестите мекотели се съдържа в приложение В.5. Националните референтни лаборатории си сътрудничат с посочената в член 7 референтна лаборатория на Общността.Член 71. Референтната лаборатория на Общността за болести по двучерупчестите мекотели е посочена в приложение А.2. Без да се засяга Решение 90/424/ЕИО от 26 юни 1990 г. [5] относно разходите във ветеринарната област, и по-специално член 28 от него, функциите и задълженията на посочената в параграф 1 лаборатория са тези, установени в приложение Б.Член 81. Експерти на Комисията могат, доколкото това е необходимо за осигуряване на единното прилагане на настоящата директива, да извършват проверки на място. По този начин те могат да извършват проверки на случаен и недискриминационен принцип, за да се уверят, че компетентният орган контролира спазването на изискванията на настоящата директива.Комисията информира държавите-членки за резултатите от тези проверки.2. Посочените в параграф 1 проверки се извършват в сътрудничество с компетентния орган.3. Държавата-членка, на чиято територия се извършват проверките, осигурява всякакво поискано от експертите съдействие във връзка с изпълнение на тяхната задача.4. Подробните правила за прилагането на този член се приемат в съответствие с посочената в член 10 процедура.Член 9Съветът изменя приложение А, когато е необходимо, като се произнася с квалифицирано мнозинство по предложение на Комисията.Когато е необходимо, приложения Б, В и Г могат да се изменят в съответствие с посочената в член 10 процедура.Член 101. Когато трябва да се следва посочената в този член процедура, въпросите незабавно се отнасят до Постоянния ветеринарен комитет (наричан по-долу "Комитета"), създаден с Решение 68/361/ЕИО [6], от неговия председател, по негова собствена инициатива или по искане на държавата-членка.2. Представителят на Комисията представя на Комитета проект за мерките, които трябва да се вземат. Комитетът представя своето становище по проекта в рамките на срок, който може да бъде посочен от председателя съобразно спешността на въпроса. Становището се формира с посоченото в член 148, параграф 2 от Договора мнозинство, в случай на решения, които Съветът приема по предложение на Комисията. Гласовете на представителите на държавите-членки в Комитета се претеглят по установения в същия член начин. Председателят не гласува.3. а) Комисията приема предвидените мерки, ако те са в съответствие със становището на Комитета.б) Ако предвидените мерки не са в съответствие със становището на Комитета или ако не е представено становище, Комисията незабавно представя на Съвета предложение във връзка с мерките, които трябва да се вземат. Съветът се произнася с квалифицирано мнозинство.Ако, при изтичане на период от три месеца от датата, на която Съветът е сезиран, същият не се е произнесъл, предложените мерки се приемат от Комисията, освен ако Съветът не е взел решение срещу тези мерки с обикновено мнозинство.Член 11Най-късно до 31 декември 1999 г. Комисията представя на Съвета доклад, изготвен, ако е необходимо, след консултации с Научния ветеринарен комитет, като се взема предвид придобитият при прилагането на настоящата директива опит и техническото и научно развитие, и който е придружен от предложения за изменения, когато това е уместно.Съветът се произнася с квалифицирано мнозинство по всяко такова предложение.Член 121. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юни 1997 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Въпреки това, от посочената в параграф 1 дата държавите-членки могат, при спазване на общите правила на Договора, да поддържат или прилагат спрямо тяхното производство разпоредби, по-стриктни от посочените в настоящата директива. Те информират Комисията за това.3. Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.Член 13Настоящата директива влиза в сила на 20-ия ден след публикуването ѝ в Официален вестник на Европейските общности.Член 14Адресати на настоящата директива са държавите-членки.Съставено в Брюксел на 22 декември 1995 година.За СъветаПредседателL. Atienza Serna[1] ОВ С 285, 13.10.1994 г., стр. 9.[2] ОВ С 109, 1.5.1995 г., стр. 2.[3] ОВ L 46, 19.2.1991 г., стр. 1. Директива, последно изменена с Директива 95/22/ЕО (ОВ L 243, 11.10.1995 г., стр. 1).[4] Директива 91/492/ЕИО на Съвета от 15 юли 1991 г. относно определяне на здравните изисквания за производството и пускането на пазара на живи двучерупчести мекотели (ОВ L 268, 24.9.1991 г., стр. 1). Директива, изменена с Акта за присъединяване от 1994 г.[5] ОВ L 224, 18.8.1990 г., стр. 19. Решение, последно изменено с Решение 94/370/ЕО (ОВ L 168, 2.7.1994 г., стр. 31).[6] ОВ L 255, 18.10.1968 г., стр. 23.--------------------------------------------------19951222ПРИЛОЖЕНИЕ АРЕФЕРЕНТНА ЛАБОРАТОРИЯ НА ОБЩНОСТТА ЗА БОЛЕСТИ ПО ДВУЧЕРУПЧЕСТИТЕ МЕКОТЕЛИIFREMERBoîte Postale 13317390 La TrembladeFrance--------------------------------------------------19951222ПРИЛОЖЕНИЕ БФУНКЦИИ И ЗАДЪЛЖЕНИЯ НА РЕФЕРЕНТНАТА ЛАБОРАТОРИЯ НА ОБЩНОСТТА ЗА БОЛЕСТИ ПО ДВУЧЕРУПЧЕСТИТЕ МЕКОТЕЛИФункциите и задълженията на референтната лаборатория на Общността са:1. да координира, като се консултира с Комисията, методите, използвани в държавите-членки, за диагностициране на болести по двучерупчестите мекотели, конкретно чрез:а) създаване и запазване на колекция от хистологични препарати, щамове или изолати на съответни патогени и тяхното предоставяне на одобрени лаборатории в държавите-членки;б) организиране на периодични сравнителни тестове на диагностичните процедури на общностно равнище;в) събиране и съпоставяне на данни и информация за използваните методи за диагностициране и за резултатите от проведени в Общността тестове;г) характеризиране на изолатите на патогени чрез най-съвременни и подходящи методи, за да се разбере по-добре епизоотологията на болестта;д) следене на развитието в наблюдението, епизоотологията и предотвратяването на съответните болести в целия свят;е) развиване на експертиза за съответните болестни патогени, за да се позволи извършването на бързо диференциално диагностициране;2. активно да подпомага диагностицирането при огнища на болести в държавите-членки чрез получаване на изолати на патогени за потвърждаваща диагноза, характеризиране и епизоотични проучвания;3. да улеснява обучението и квалификацията на експерти по лабораторно диагностициране с оглед хармонизиране на диагностичните методи в Общността;4. да сътрудничи по отношение на методите за диагностициране на екзотични болести с компетентните лаборатории в трети страни, където тези болести са често срещани.--------------------------------------------------19951222ПРИЛОЖЕНИЕ ВНАЦИОНАЛНИ РЕФЕРЕНТНИ ЛАБОРАТОРИИ ЗА БОЛЕСТИ ПО ДВУЧЕРУПЧЕСТИТЕ МЕКОТЕЛИГермания: | Bundesforschungsanstalt für Viruskrankheiten der Tiere Anstaltsteil Insel Riems D-0-2201 Insel Riems Germany |Испания: | Instituto de investigactiones marinas del C.S.I.C. C/Eduardo Cabello, No 6 36208 Vigo (Pontevedra) Spain |Франция: | IFREMER Boîte postale 133 17390 La Tremblade France |Гърция: | Κέντρο Κτηνιατρικών Ιδρυμάτων Θεσσαλονίκης Ινστιτούτο Λοιμωδών και Παραστικών Νοσημάτων Τμήμα Παθολογίας Υδροβίων Οργανισμών 26ης Οκτωβρίου 80 54627 Οεσσαλονίκη Greece |Ирландия: | Fisheries Research Centre Abbotstown Castleknock Dublin 15 Ireland |Италия: | Istituto zooprofilattico sperimentale delle Venezie Sezione diagnostica di Basaldella di Campofornido Laboratorio di Ittiopatologia Via della Roggia, 92 33030 Basaldella di Campoformido (UD) Italy |Нидерландия: | Rijksinstituut voor visserijonderzoek (RIVO-DLO) Haringkade 1 Postbus 68 1970 AB IJmuiden Netherlands |Великобритания: | Fish Diseases Laboratory The Nothe Weymouth Dorset DT4 8UB United Kingdom |The Marine Laboratory PO box 101 Victoria Road Aberdeen AB9 8DB United Kingdom |--------------------------------------------------19951222ПРИЛОЖЕНИЕ ГБолести | Патогени | Възприемчиви видове |Haplosporidiosis | Haplosporidium nelsoni | Crassostrea virginica |Haplosporidium costale | Crassostrea virginica |Perkinosis | Perkinsus marinus | Crassostrea virginica |Perkinsus olseni | Haliotis rubra || H. Laevigata |Mikrokytosis | Mikrokytos mackini | Crassostrea gigas |O. edulis |O. puelchana |O. denselomellosa |Tiostrea chilensis |Mikrokytos roughleyi | Saccostrea commercialis |Iridovirosis | Oyster velar virus | Crassostrea gigas |Marteiliosis | Marteilia sidneyi | Saccostrea commercialis |--------------------------------------------------


title: Директива 2005/86/ЕО на Комисията от 5 декември 2005 година за изменение на приложение I към Директива 2002/32/ЕО на Европейския парламент и на Съвета относно нежелани вещества в храните за животни по отношение на камфехлорТекст от значение за ЕИП.

text:
Важна правна забележка

|

32005L0086

Официален вестник n° L 318 , 06/12/2005 стр. 0016 - 0018 Официален вестник n° L 321 , 21/11/2006 стр. 0318 - 0320

		20051205Директива 2005/86/ЕО на Комисиятаот 5 декември 2005 годиназа изменение на приложение I към Директива 2002/32/ЕО на Европейския парламент и на Съвета относно нежелани вещества в храните за животни по отношение на камфехлор(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни [1], и по-специално член 8, параграф 1 от нея,като има предвид, че:(1) Директива 2002/32/ЕО предвижда, че употребата на продукти, предназначени за храна на животни, които съдържат количества от нежелани вещества над максимално допустимите нива, определени в приложение I към нея, е забранена.(2) Когато бе приета Директива 2002/32/ЕО, Комисията заяви, че разпоредбите, определени в приложение I към споменатата Директива, ще бъдат преразглеждани въз основа на актуализирани научни оценки на риска и като се взема предвид забраната за разреждане на замърсени несъответстващи продукти, предназначени за храна на животни.(3) Научната група за замърсителите в хранителната верига към Европейския орган за безопасност на храните (EFSA) прие становище относно искането от страна на Комисията, свързано с камфехлор като нежелано вещество в храните за животни на 2 февруари 2005 г.(4) Камфехлорът е несистематичен инсектицид, който постепенно се изважда от употреба в по-голямата част от света. Смеси от камфехлор показват сложен състав, в който са идентифицирани най-малко 202 различни конгенери. Поради своята непроменливост и химически свойства, камфехлорът все още се намира в околната среда.(5) Докато някои конгенери, като например CHB 32, които са основни съставки в смеските от технически култури, подлежат на относително бърза биотрансформация, други конгенери като CHB 26, 50 и 62 са по-устойчиви и се натрупват (биоакумулират) значително в хранителната верига. Конгенерите CHB 26, 50 и 62 могат да служат като индикатори за замърсяването с камфехлор. Присъствието на конгенера CHB 32 е индикатор за скорошно замърсяване и би могло да бъде включен в програмите за мониторинг с цел установяване на възможни измамни практики.(6) Основните източници на излагане на животните на въздействието на камфехлор от фуражи са рибното масло и рибното брашно. Фуражите на основата на риба (по-конкретно за месоядни видове) могат да съдържат значителни количества рибно брашно и рибно масло. За други животни употребата на рибно брашно е малка, а оттук и тяхното излагане чрез фуражите е малко.(7) Рибите са най-чувствителни към токсичността на камфехлор. Пренесеното количество камфехлор в ядивните тъкани на тлъстата риба е голямо, докато в други селскостопански животни пренесените количества са по-малки. Рибата, по-специално видовете богати на липиди, са основният източник на излагане на хората, като другите източници са по-маловажни.(8) Целесъобразно е да се замени съществуващото досега общо максимално ниво по отношение на камфехлор във всички фуражи, с максимално ниво за камфехлор в рибното масло, рибното брашно и фуражите на основата на риба, с цел да се осигури, че въпросните продукти не представляват опасност за здравето на хората и здравето на животните. Безопасността на фуражите се е подобрила, тъй като е намалено значително нивото за фуражите на основата на риба, които директно се дават за храна на риби, като прилагането чрез целенасочен контрол на продуктите, предназначени за храна на животните, които са идентифицирани като основния източник на излагане на камфехлор, следва да повиши безопасността на фуражите.(9) Настоящото общо максимално ниво за камфехлор не отразява действителните обичайни нива на замърсяване в рибното масло. Целесъобразно е да се установи максимално ниво в рибното масло, като се вземат предвид основните нива, без да се застрашава здравето на животните и здравето на хората. Това максимално ниво следва да се преразглежда в светлината на необходимото прилагане на процедурите за деконтаминация в по-широк мащаб.(10) Следователно, Директива 2002/32/ЕО следва да бъде изменена съобразно това.(11) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 2002/32/ЕО се изменя съгласно приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива в срок не по-късно от 12 месеца след датата на нейното влизане в сила. Те незабавно съобщават на Комисията текста на разпоредбите, както и таблица на съответствието между разпоредбите на настоящата директива и приетите национални разпоредби.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза сила на двадесетия ден след датата на публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 5 декември 2005 година.За КомисиятаMarkos KyprianouЧлен на Комисията[1] ОВ L 140, 30.5.2002 г., стр. 10. Директива, последно изменена с Директива 2005/8/ЕО на Комисията (ОВ L 27, 29.1.2005 г., стр. 44).--------------------------------------------------20051205ПРИЛОЖЕНИЕПриложение I към Директива 2002/32/ЕО се изменя, като ред 19, камфехлор (токсафен), се заменя със следното:Нежелани вещества | Продукти, предназначени за храна на животни | Максимално съдържание, изразено в mg/kg (ppm), отнесено към фураж със съдържание на влага 12 % |(1) | (2) | (3) |"19.Камфехлор (токсафен) — сбор от индикаторни конгенери CHB 26, 50 и 62 [1] | —Риба, други водни животни, продукти от тях и субпродукти, с изключение на рибно масло | 0,02 |—Рибно масло [2] | 0,2 |—Храни за риба [2] | 0,05 |[*] Система за номериране съгласно Парлар, при която пред номера се поставя представката "CHB" или "Parlar #":—CHB 262-ендо,3-ексо,5-ендо, 6-ексо, 8,8,10,10-октохлороборнан,—CHB 502-ендо,3-ексо,5-ендо, 6-ексо, 8,8,9,10,10-нонахлорборнан,—CHB 622,2,5,5,8,9,9,10,10-нонахлорборнан.[**] Нивата следва да се преразгледат до 31 декември 2007 г. с цел намаляване на максималните нива."--------------------------------------------------


title: Директива 2005/35/EО на Европейския парламент и на Съвета от 7 септември 2005 година относно замърсяване от кораби и налагане на санкции при нарушенияТекст от значение за ЕИП.

text:
Важна правна забележка

|

32005L0035

Официален вестник n° L 255 , 30/09/2005 стр. 0011 - 0021

		20050907Директива 2005/35/EО на Европейския парламент и на Съветаот 7 септември 2005 годинаотносно замърсяване от кораби и налагане на санкции при нарушения(текст от значение за ЕИП)ЕВРОПЕЙСКИЯ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 80, параграф 2 от него,като взеха предвид предложението на Комисията,като взеха предвид становището Европейския икономически и социален комитет [1],след консултации с Комитета на регионите,в съответствие с процедурата, определена в член 251 от Договора [2],като имат предвид, че:(1) Политиката за морска безопасност на Общността има за цел високо ниво на безопасност и защита на околната среда и се базира на разбирането, че всички страни, включени в системата за морски транспорт на стоки, имат отговорност да гарантират, че корабите, плаващи във водите на Общността, спазват приложимите правила и стандарти.(2) Материалните стандарти във всички държави-членки за изхвърляне на замърсяващи вещества от корабите са основани на Конвенцията Марпол 73/78; тези правила обаче се пренебрегват ежедневно от много голям брой кораби, плаващи във водите на Общността, без да се предприемат корективни действия.(3) Прилагането на Марпол 73/78 показва несъответствия сред държавите-членки и следователно е налице необходимост от хармонизиране на нейното прилагане на равнище Общност; по-специално практиките на държавите-членки относно налагането на санкции за изхвърляне на замърсяващи вещества от корабите се различават значително.(4) Възпиращите мерки са част от политиката за морска безопасност на Общността, тъй като те осигуряват връзка между отговорността на всяка от страните, включени в транспорта на замърсяващи стоки по море, и тяхното излагане на санкции; следователно, с оглед постигането на ефективна защита на околната среда, съществува необходимост от ефективни, съразмерни и възпиращи санкции.(5) За тази цел е съществено да се доближат, чрез подходящи правни инструменти, съществуващите правни разпоредби, по-специално за точно дефиниране на въпросните санкции, случаите на освобождаване от задължение и минималните правила за санкции, както и за отговорностите и правораздаването.(6) Настоящата директива е допълнена от подробни правила за криминални престъпления и санкции, а също и други разпоредби, определени в Рамково решение 2005/667/ПВР на Съвета от 12 юли 2005 г. за заздравяване рамката на наказателното право за прилагането на закона срещу замърсявания от кораби [3].(7) Нито международният режим за гражданска отговорност и обезщетение при нефтено замърсяване, нито пък този, отнасящ се до замърсяване с други опасни или вредни вещества не гарантират достатъчно възпиращи резултати, за да попречат на страните, извършващи транспорт на опасни товари по море, да ползват извънстандартни практики; желаните възпиращи резултати могат да се постигнат само чрез въвеждането на санкции, прилагани спрямо всяко лице, което причинява или допринася за морско замърсяване; санкциите следва да бъдат приложими не само към собственика или капитана на кораба, а също и към собственика на товара, обществената класа или всяко друго замесено лице.(8) Изхвърлянето на замърсяващи вещества от корабите трябва да се счита като нарушение, ако е извършено умишлено, безотговорно или поради сериозна небрежност. Тези нарушения се считат за криминални престъпления поради и при обстоятелствата, предвидени в Рамково решение 2005/667/ПВР, допълващо настоящата директива.(9) Санкциите за изхвърляне на замърсяващи вещества от корабите не се отнасят до гражданската отговорност на засегнатите страни и следователно не са предмет на никакви правила, отнасящи се до ограничаването или канализирането на граждански отговорности, нито пък ограничават ефективното обезщетение на жертвите на инциденти със замърсяване.(10) Съществува необходимост от по-нататъшно ефективно сътрудничество между държавите-членки, за да се гарантира, че изхвърлянето на замърсяващи вещества от корабите се открива навреме и че нарушителите са идентифицирани. По тази причина Европейската агенция за морска безопасност, създадена с Регламент (EО) № 1406/2002 на Европейския парламент и на Съвета от 27 юни 2002 г. [4], има ключова роля в работата с държавите-членки при разработване на технически решения и предоставяне на техническо съдействие относно прилагането на настоящата директива и при съдействие на Комисията за изпълнението на всяка поставена ѝ задача за ефективното прилагане на настоящата директива.(11) С цел предотвратяване и борба срещу морското замърсяване трябва да се постигнат обединени действия между органите, прилагащи закона, като националната брегова охрана например. В този контекст Комисията трябва да извърши приложно проучване, посветено на предотвратяване и ответна дейност спрямо замърсяването, с ясно посочени разходи и ползи. Това проучване трябва да бъде последвано от предложение за европейска брегова охрана, ако това е целесъобразно.(12) Когато има несъмнено, обективно доказателство за изхвърляне, причинило големи щети или което е заплаха за големи щети, държавите-членки следва да отнесат въпроса до техните компетентни органи с оглед започване на съдебни процедури съгласно член 220 от Конвенцията на ООН по морско право от 1982 г.(13) Прилагането на Директива 2000/59/EО на Европейския парламент и на Съвета от 27 ноември 2000 г. относно пристанищните приемни съоръжения за отпадъци от експлоатацията на корабите и на остатъци от товари [5], заедно с настоящата директива, представлява ключов инструмент в пакета мерки за предотвратяване на замърсяването от кораби.(14) Мерките, необходими за прилагането на настоящата директива, трябва да бъдат приети съгласно Решение 1999/468/EО на Съвета от 28 юни 1999 г. относно установяване на процедурите за упражняване на изпълнителните правомощия, предоставени на Комисията [6].(15) Тъй като целите на настоящата директива, а именно включването на международни стандарти за замърсяване от кораби в правото на Общността и въвеждането на санкции — криминални или административни — при нарушаването на тези стандарти, с оглед осигуряване на високо ниво на безопасност и защита на околната среда при морския транспорт, не могат да бъдат постигнати от държавите-членки и следователно могат да се постигнат по-добре на равнище Общност, то Общността може да приеме мерките съгласно принципа на субсидиарност, заложен в член 5 от Договора. Съгласно принципа на пропорционалност, заложен в същия този член, настоящата директива не излиза извън границите на необходимото с оглед постигането на гореспоменатите цели.(16) Настоящата директива изцяло отразява Хартата за основните права на Европейския съюз; на всяко лице, заподозряно в извършване на нарушение, трябва да бъде гарантиран справедлив и безпристрастен процес и санкциите трябва да бъдат съразмерни,ПРИЕХА НАСТОЯЩАТА ДИРЕКТИВА:Член 1Цел1. Целта на настоящата директива е да включи международни стандарти за замърсяване от кораби в правото на Общността и да гарантира, че лицата, отговорни за изхвърлянето, са обект на адекватни санкции по член 8, с оглед подобряване на морската безопасност и увеличаване защитата на морската околна среда срещу замърсяване от кораби.2. Настоящата директива не възпрепятства държавите-членки от приемане на по-строги мерки срещу замърсяване от корабите в съответствие с международното право.Член 2ОпределенияЗа целите на настоящата директива:1. "Марпол 73/78" означава Международната конвенция за предотвратяване на замърсяването от кораби от 1973 г., изменена с протокола към нея от 1978 г. и с последвалите изменения, които са в сила;2. "замърсяващи вещества" означава веществата, обхванати от приложения I (нефт) и II (вредни течни вещества под формата на насипни товари) към Марпол 73/78;3. "изхвърляне" означава всяко едно изхвърляне от кораби, както е дефинирано по член 2 от Марпол 73/78;4. "кораб" означава морски плавателен съд, независимо от неговия флаг, от какъвто и да е тип, работещ в морска среда, включително съдове на подводни криле, кораби на въздушна възглавница, подводници, плаващи средства и неподвижни или плаващи платформи.Член 3Обхват1. Настоящата директива се прилага съгласно международното право към изхвърляне на замърсяващи вещества във:a) вътрешните води, включително пристанища на държава-членка, към които е приложим режимът на Марпол;б) териториалните морски води на държава-членка;в) проливи, използвани за международна навигация, предмет на режима за транзитно преминаване, както е определен в част III, раздел 2 от Конвенцията на ООН по морско право от 1982 г., до степента, до която една държава-членка упражнява юрисдикция над такива проливи;г) изключителната икономическа зона или еквивалентна зона на държава-членка, създадена съгласно международното право; ид) открито море.2. Настоящата директива се прилага към изхвърляне на замърсяващи вещества от какъвто и да е кораб, независимо от неговия флаг, с изключение на военни кораби, военноморски помощен или друг кораб, притежаван или експлоатиран от държава и използван в настоящия момент само за правителствени нетърговски цели.Член 4НарушенияДържавите-членки обезпечават, че изхвърлянето на замърсяващи вещества от корабите в кое да е от пространствата по член 3, параграф 1 се счита за нарушение, ако е извършено преднамерено, по небрежност или поради сериозна небрежност. Тези нарушения се считат за криминални престъпления поради и при обстоятелствата, предвидени в Рамково решение 2005/667/ПВР, допълващо настоящата директива.Член 5Изключения1. Изхвърлянето на замърсяващи вещества в кое да е от пространствата по член 3, параграф 1 не се счита за нарушение, ако удовлетворява условията, дадени в приложение I, правила 9, 10, правило 11, буква а) или правило 11, буква в), или в приложение II, правило 5, правило 6, буква а) или правило 6, буква в) към Марпол 73/78.2. Изхвърлянето на замърсяващи вещества в кое да е от пространствата по член 3, параграф 1, букви в), г) и д) не се счита за нарушение от собственика, капитана или екипажа, когато се действа на отговорност на капитана, ако удовлетворява условията, дадени в приложение I, правило 11, буква б) или в приложение II, правило 6, буква б) към Марпол 73/78.Член 6Мерки за прилагане на закона във връзка с кораби в пристанище на държава-членка1. Ако поради нередности или информация се появи подозрение, че кораб, доброволно намиращ се в пристанище или на терминал във водите на държава-членка, е бил замесен или е замесен в изхвърляне на замърсяващи вещества в кое да е от пространствата по член 3, параграф 1, тази държава-членка осигурява подходяща инспекция съгласно националното законодателство, като взема предвид съответното ръководство, прието от Международната морска организация.2. Ако инспекцията по параграф 1 разкрие факти, които биха могли да означават нарушение по смисъла на член 4, се информират компетентните органи на тази държава-членка и на страната, под чийто флаг плава корабът.Член 7Изпълнение на мерките от крайбрежните държави по отношение на транзитните кораби1. Ако съмнителното изхвърляне на замърсяващи вещества се извършва в пространствата по член 3, параграф 1, буква б), в), г) или д) и корабът, заподозрян за изхвърлянето, няма престой в пристанище на държавата-членка, която разполага с информацията за съмнителното изхвърляне, се прилага следното:а) ако следващото пристанище на престой на кораба е в друга държава-членка, засегнатите държави-членки си взаимодействат тясно за инспекцията по член 6, параграф 1 и при решаването за подходящите мерки във връзка с всяко такова изхвърляне;б) ако следващото пристанище на престой на кораба е в държава извън Общността, държавата-членка предприема мерки, за да обезпечи, че в следващото пристанище на престой корабът е информиран за съмнителното изхвърляне и че ще помоли държавата, в която се намира това пристанище, да предприеме подходящи мерки във връзка с всяко такова изхвърляне.2. Когато има несъмнено, обективно доказателство, че кораб, плаващ в пространствата по член 3, параграф 1, буква б) или г), е извършил нарушение в пространството по член 3, параграф 1, буква г), което е довело до изхвърляне, причинило големи щети или което е заплаха за големи щети за крайбрежието или свързаните с него интереси на засегнатата държава-членка, или заплаха за всякакви ресурси в пространствата по член 3, параграф 1, буква б) или г), тази държава, предмет на разглеждане в част XII, раздел 7 от Конвенцията на ООН по морско право от 1982 г., и при условие че доказателството дава основания, отнася въпроса до своите компетентни органи с цел започване на съдебни процедури, включително задържане на кораба, съгласно своето национално законодателство.3. При всеки един случай се информират властите на държавата, под чийто флаг плава корабът.Член 8Санкции1. Държавите-членки предприемат необходимите мерки, за да гарантират, че нарушенията по смисъла на член 4 са предмет на ефективни, пропорционални и възпиращи санкции, които могат да включват наказателни или административни санкции.2. Всяка държава-членка предприема мерките, необходими за да гарантира, че санкциите по параграф 1 се прилагат към всяко лице, признато за отговорно за нарушение по смисъла на член 4.Член 9Съответствие с международното правоДържавите-членки прилагат разпоредбите на настоящата директива без никаква дискриминация de iure и de facto срещу чуждестранни кораби и съгласно приложимото международно право, включително част XII, раздел 7 от Конвенцията на ООН по морско право от 1982 г., и те незабавно уведомяват държавата, под чийто флаг плава корабът, а също и всяка друга държава, засегната от мерките, предприети съгласно настоящата директива.Член 10Придружаващи мерки1. За целите на настоящата директива държавите-членки и Комисията работят съвместно, когато е целесъобразно, и в тясно сътрудничество с Европейската агенция за морска безопасност и като вземат предвид програмата за ответна дейност при инцидентно или умишлено морско замърсяване, определена в Решение № 2850/2000/EО [7], а когато е уместно, прилагането на Директива 2000/59/EО с оглед:а) да разработят необходимите информационни системи, изисквани за ефективното прилагане на настоящата директива;б) да установят общи практики и насоки на базата на онези, съществуващи на международно равнище, по-специално за:- мониторинг и ранно откриване на кораби, изхвърлящи замърсяващи вещества в нарушение на настоящата директива, включително, когато е целесъобразно, чрез оборудване за мониторинг на борда,- надеждни методи за проследяване на замърсяващи вещества от конкретен кораб в морето, и- ефективното изпълнение на настоящата директива.2. Съгласно своите задачи, определени в Регламент (EО) № 1406/2002, Европейската агенция за морска безопасност:а) работи с държавите-членки по разработването на технически решения и осигуряването на техническа помощ по прилагането на настоящата директива при действия като проследяване на изхвърлянето чрез сателитен мониторинг и наблюдение;б) подпомага Комисията по прилагането на настоящата директива, включително, ако е уместно, чрез посещения на държавите-членки съгласно член 3 от Регламент (EО) № 1406/2002.Член 11Приложно проучванеПреди края на 2006 г. Комисията изпраща до Европейския парламент и до Съвета приложно проучване за Европейска брегова охрана, предназначена за предотвратяване и ответна дейност при замърсяване, с ясно посочени разходи и ползи.Член 12ДокладванеДържавите-членки изпращат на всеки три години доклад до Комисията за прилагането на настоящата директива от страна на компетентните органи. На базата на тези доклади Комисията изпраща доклад на Общността до Европейския парламент и до Съвета. В този доклад Комисията оценява, освен другите неща, доколко е желателно да се ревизира и разшири обхватът на настоящата директива. В доклада се описва също и развитието на съответната съдебна практика в държавите-членки и се разглежда възможността за създаване на публична база данни, съдържаща такива съдебна практика.Член 13Комитет1. Комисията се подпомага от Комитета по морската безопасност и предотвратяването на замърсяването от кораби (КМБПЗК), създаден по силата на член 3 от Регламент (EО) № 2099/2002 на Европейския парламент и на Съвета от 5 ноември 2002 г. [8]2. Когато се прави позоваване на настоящия член, се прилагат членове 5 и 7 от Решение 1999/468/EО, като се вземат предвид разпоредбите на член 8 от него.Периодът, определен в член 5, параграф 6 от Решение 1999/468/EО, е един месец.Член 14Предоставяне на информацияКомисията редовно информира Комитета, създаден по силата на член 4 от Решение № 2850/2000/EО, за всички предложени мерки или други подходящи дейности относно ответна дейност при морско замърсяване.Член 15Процедура за изменениеСъгласно член 5 от Регламент (EО) № 2099/2002 и следвайки процедурата по член 13 от настоящата директива, КМБПЗК може да изключи изменения на Марпол 73/78, от обхвата на настоящата директива.Член 16ПрилаганеДържавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 1 април 2007 г. и незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 17Влизане в силаНастоящата директива влиза в сила в деня след публикуването ѝ в Официален вестник на Европейския съюз.Член 18АдресатиАдресати на настоящата директива са държавите-членки.Съставено в Страсбург на 7 септември 2005 година.За Европейския парламентПредседателJ. Borrell FontellesЗа СъветаПредседателC. Clarke[1] ОВ C 220, 16.9.2003 г., стр. 72.[2] Становище на Европейския парламент от 13 януари 2004 г. (ОВ C 92 E, 16.4.2004 г., стр. 77), Обща позиция на Съвета от 7 октомври 2004 г. (ОВ C 25 E, 1.2.2005 г., стр. 29), Позиция на Европейския парламент от 23 февруари 2005 г. (все още не е публикувана в Официален вестник) и Решение на Съвета от 12 юли 2005 г.[3] ОВ L 255, 30.9.2005 г., стр. 164.[4] ОВ L 208, 5.8.2002 г., стр. 1. Регламент, последно изменен с Регламент (EО) № 724/2004 (ОВ L 129, 29.4.2004 г., стр. 1).[5] ОВ L 332, 28.12.2000 г., стр. 81. Директива, изменена с Директива 2002/84/EО (ОВ L 324, 29.11.2002 г., стр. 53).[6] ОВ L 184, 17.7.1999 г., стр. 23.[7] Решение № 2850/2000/EО на Европейския парламент и на Съвета от 20 декември 2000 г. за определяне на рамка на Общността за сътрудничество в областта на случайно или умишлено замърсяване на водите (ОВ L 332, 28.12.2000 г., стр. 1). Решение, изменено с Решение № 787/2004/EО (ОВ L 138, 30.4.2004 г., стр. 12).[8] ОВ L 324, 29.11.2002 г., стр. 1. Регламент, изменен с Регламент (EО) № 415/2004 на Комисията (ОВ L 68, 6.3.2004 г., стр. 10).--------------------------------------------------20050907ПРИЛОЖЕНИЕСбито изложение, за справочни цели, на разпоредбите на Марпол 73/78, отнасящи се до изхвърляне на нефт и вредни течни вещества, както са посочени в член 2.2Част I: Нефт (Марпол 73/78, приложение I)За целите на Марпол 73/78, приложение I, "нефт" означава нефт във всякакъв вид, включително суров нефт, нефтено гориво, нефтена утайка, нефтени отпадъци и продукти от рафиниран нефт (различни от нефтопродуктите, за които се отнасят разпоредбите на Марпол 73/78, приложение II), а "нефтена смес" означава смес с каквото и да е съдържание на нефт.Извадки от съответните разпоредби на Марпол 73/78, приложение I:Правило 9: Контрол върху изхвърлянето на нефт1. Предмет на разпоредбите на правила 10 и 11 от настоящото приложение и параграф 2 от настоящото правило, всяко изхвърляне в морето на нефт или нефтени смеси от кораби, за които се прилага настоящото приложение, е забранено, освен ако не са спазени следните условия:а) за нефтен танкер, освен както е предвидено в буква б) от настоящия параграф:i) танкерът не е в специално пространство;ii) танкерът е на повече от 50 морски мили от най-близката суша;iii) танкерът продължава по маршрута си;iv) количеството на моментно изхвърляното нефтено съдържание не превишава 30 литра за морска миля;v) общото количество изхвърлен нефт в морето не превишава за съществуващи танкери 1/15 000 от общото количество на конкретния товар, от който отпадъкът формира част, а за нови танкери 1/30 000 от общото количество на конкретния товар, от който утайката формира част; иvi) при работа танкерът има система за мониторинг и контрол на изхвърлянето на нефт и резервоар за разливи, както се изисква от правило 15 от настоящото приложение;б) от кораб с 400 и повече тона брутотонаж, различен от нефтен танкер и от машинно отделение в трюма, с изключение на помпеното помещение за товара на нефтен танкер, освен ако не е смесено с нефтените утайки от товара:i) корабът не е в специално пространство;ii) корабът продължава по маршрута си;iii) нефтеното съдържание на отпадъчния флуид без разреждане не превишава 15 части за милион; иiv) при работа корабът има оборудване за мониторинг, контрол и филтриране, както се изисква от правило 16 от настоящото приложение.2. При кораб с по-малко от 400 тона брутотонаж, различен от нефтен танкер, докато е извън специалното пространство, администрацията (на държавата, под чийто флаг плава) обезпечава, че той е оборудван до максималната практическа и разумна степен с инсталации на борда за гарантирано съхранение на нефтени отпадъци и тяхното изхвърляне в съоръжения за приемане или в морето в съответствие с изискванията на параграф 1, буква б) от настоящото правило.3. (…).4. Разпоредбите на параграф 1 от настоящото правило не се прилагат към изхвърляне на чист или сегрегиран баласт или непреработени нефтени смеси, които без разреждане имат нефтено съдържание, не превишаващо 15 части за милион и които не произхождат от помпеното помещение в трюма и не са смесени с нефтени утайки от товара.5. Нито едно изхвърляне в морето не трябва да съдържа химикали или други вещества в количества или концентрации, които са опасни за морската среда, или химикали или други вещества, внесени с цел заобикаляне условията на изхвърляне, посочени в настоящото правило.6. Нефтените отпадъци, които не могат да бъдат изхвърлени в морето в съответствие с параграфи 1, 2 и 4 от настоящото правило, се задържат на борда или се изхвърлят в съоръжения за приемане.7. (…).Правило 10: Методи за предотвратяване на нефтено замърсяване от кораби, които работят в специални пространства1. За целите на настоящото приложение специални пространства са пространствата на Средиземно море, Балтийско море, Черно море, Червено море, на заливите, на Аденския залив, антарктическото пространство и северозападните европейски води (както е определено и специфицирано по-нататък).2. Предмет на разпоредбите на правило 11 от настоящото приложение:а) Всякакво изхвърляне в морето на нефт или нефтена смес от какъв да е нефтен танкер и какъв да е кораб с 400 или повече тона брутотонаж, различен от нефтен танкер, се забранява, докато е в специално пространство. (…).б) (…) Всякакво изхвърляне в морето на нефт или нефтена смес от кораб с по-малко от 400 тона брутотонаж, различен от нефтен танкер, се забранява, докато е в специално пространство, освен когато нефтеното съдържание на отпадъчния флуид без разреждане не превишава 15 части за милион.3. а) Разпоредбите на параграф 2 от настоящото правило не се прилагат при изхвърляне на чист или сегрегиран баласт.б) Разпоредбите на алинея 2, буква а) от настоящото правило не се прилагат при изхвърляне на преработена вода от трюма от машинните отделения, при условие че са удовлетворени всичките условия, посочени по-долу:i) водата от трюма не произхожда от помпеното помещение;ii) водата от трюма не е смесена с нефтени утайки от товара;iii) корабът продължава по маршрута си;iv) нефтеното съдържание на отпадъчния флуид без разреждане не превишава 15 части за милион;v) при работа корабът има оборудване за филтриране на нефт в съответствие с правило 16, параграф 5 от настоящото приложение; иvi) филтриращата система е оборудвана със спирачно устройство, което обезпечава, че изхвърлянето ще спре автоматично, когато нефтеното съдържание в отпадъчния флуид без разреждане надвиши 15 части за милион.4. а) Нито едно изхвърляне в морето не трябва да съдържа химикали или други вещества в количества или концентрации, които са опасни за морската среда, или химикали или други вещества, внесени с цел заобикаляне условията на изхвърляне, посочени в настоящото правило.б) Нефтените отпадъци, които не могат да бъдат изхвърлени в морето в съответствие с параграф 2 или 3 от настоящото правило, се задържат на борда или се изхвърлят в съоръжения за приемане.5. Нищо в настоящото правило не забранява на кораб, плаващ на дълго разстояние, само част от което е в специално пространство, да извърши изхвърляне извън специалното пространство, съгласно правило 9 от настоящото приложение.6. (…).7. (…).8. (…).Правило 11: ИзключенияПравила 9 и 10 от настоящото приложение не се прилагат при:а) изхвърляне в морето на нефт или нефтена смес, необходими за целите на осигуряване на безопасността на кораба или за спасяване на живот в морето; илиб) изхвърляне в морето на нефт или нефтена смес в резултат на повреда на кораба или неговото оборудване:i) при условие че са взети всички разумни предпазни мерки след настъпването на повредата или след откриването на изхвърлянето с цел предотвратяване или намаляване до минимум на изхвърлянето; иii) с изключение на случаите, когато собственикът или капитанът на кораба е действал с намерението да причини повреда или неразумно и със съзнанието, че може да причини повреда; илив) изхвърлянето в морето на вещества, съдържащи нефт, одобрени от администрацията (на държавата, под чийто флаг плава), когато са използвани за целите на бойни инциденти със специфично замърсяване, с оглед намаляване до минимум щетата от замърсяване. Всяко такова изхвърляне е предмет на одобрение от всяко едно правителство, под чиято юрисдикция се очаква, че ще се извърши изхвърлянето.Част II: Вредни течни вещества (Марпол 73/78, приложение II)Извадки от съответните разпоредби на Марпол 73/78, приложение II:Правило 3: Категоризация и списък на вредни течни вещества1. За целите на правилата от настоящото приложение вредните течни вещества се разделят в четири категории, както следва:а) категория А: вредни течни вещества, които, ако са изхвърлени в морето при почистване на резервоар или операции по освобождаване на баласт, биха представлявали голяма опасност за морските ресурси или за човешкото здраве или биха причинили сериозни вреди на местата за отдих и другите видове законно използване на морето, и следователно оправдават прилагането на строги мерки срещу замърсяването;б) категория Б: вредни течни вещества, които, ако са изхвърлени в морето при почистване на резервоар или операции по освобождаване на баласт, биха представлявали опасност за морските ресурси или за човешкото здраве или биха причинили вреди на местата за отдих и другите видове законно използване на морето, и следователно оправдават прилагането на специални мерки срещу замърсяването;в) категория В: вредни течни вещества, които, ако са изхвърлени в морето при почистване на резервоар или операции по освобождаване на баласт, биха представлявали малка опасност за морските ресурси или за човешкото здраве или биха причинили малки вреди на местата за отдих и другите видове законно използване на морето, и следователно изискват специални работни условия;г) категория Г: вредни течни вещества, които, ако са изхвърлени в морето при почистване на резервоар или операции по освобождаване на баласт, биха представлявали разпознаваема опасност за морските ресурси или за човешкото здраве или биха причинили минимални вреди на местата за отдих и другите видове законно използване на морето, и следователно изискват определено внимание в работни условия;2. (…).3. (…).4. (…).(По-нататъшни насоки за категоризацията на вещества, включително списък на категоризирани вещества са дадени в правило 3, параграфи 2 — 4 и правило 4 и допълненията към Марпол 73/78, приложение II.)Правило 5: Изхвърляне на вредни течни веществаВещества категория A, B и C извън специалните пространства и вещества категория D във всички пространстваПредмет на разпоредбите на (…) правило 6 от настоящото приложение,1. Забранява се изхвърлянето в морето на вещества от категория А, както са дефинирани в правило 3, параграф 1, буква а) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси. Ако резервоарите съдържат такива вещества или смеси, които трябва да се измият, получените остатъци се изхвърлят в съоръжение за приемане, докато концентрацията на веществото в отпадъчния флуид в това съоръжение стане равна или по-малка от 0,1 % по тегло и докато резервоарът се изпразни, с изключение на фосфор, бял или жълт, за който концентрацията е 0,01 % по тегло. Всички води, вкарани след това в резервоара, могат да бъдат изхвърляни в морето, когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга, или най-малко 4 възела в случая на кораби без собствена тяга;б) изхвърлянето се прави под ватерлинията, като се вземат предвид асимилационните възможности на приемащата морска среда; ив) изхвърлянето се прави на разстояние, не по-малко от 12 морски мили от най-близката суша, при дълбочина на водата не по-малка от 25 метра.2. Забранява се изхвърлянето в морето на вещества в категория Б, както са дефинирани в правило 3, параграф 1, буква б) от настоящото приложение или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси, освен когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга, или най-малко 4 възела в случая на кораби без собствена тяга;б) процедурите и приготовленията за изхвърляне са одобрени от администрацията (на държавата, под чийто флаг плава). Такива процедури и приготовления се базират на стандарти, разработени от IMO, и гарантират, че концентрацията и скоростта на изхвърляне на отпадъчния флуид са такива, че концентрацията на веществото в килватера зад кърмата на кораба не превишава 1 част за милион;в) максималното количество товар, изхвърляно от всеки резервоар и свързаната с него тръбопроводна система, не превишава максималното договорено количество съгласно процедурите по алинея б) от настоящия параграф, което в никакъв случай не надвишава по-голямото от двете — 1 m3 или 1/3000 от обема на резервоара в m3;г) изхвърлянето се прави под ватерлинията, като се вземат предвид асимилационните възможности на приемащата морска среда; ид) изхвърлянето се прави на разстояние не по-малко от 12 морски мили от най-близката суша и при дълбочина на водата не по-малка от 25 метра.3. Забранява се изхвърлянето в морето на вещества от категория В, както са определени в правило 3, параграф 1, буква в) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси, освен когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга или най-малко 4 възела в случая на кораби без собствена тяга;б) процедурите и приготовленията за изхвърляне са одобрени от администрацията (на държавата, под чийто флаг плава корабът). Такива процедури и приготовления се базират на стандарти, разработени от IMO, и гарантират, че концентрацията и скоростта на изхвърляне на отпадъчния флуид са такива, че концентрацията на веществото в килватера зад кърмата на кораба не превишава 10 части за милион;в) максималното количество товар, изхвърляно от всеки резервоар и свързаната с него тръбопроводна система, не превишава максималното договорено количество съгласно процедурите по буква б) от настоящия параграф, което в никакъв случай не надвишава по-голямото от двете — 3 m3 или 1/1000 от обема на резервоара в m3;г) изхвърлянето се прави под ватерлинията, като се вземат предвид асимилационните възможности на приемащата морска среда; ид) изхвърлянето се прави на разстояние не по-малко от 12 морски мили от най-близката суша и при дълбочина на водата не по-малка от 25 метра.4. Забранява се изхвърлянето в морето на вещества от категория Г, както са определени в правило 3, параграф 1, буква г) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси, освен когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга или най-малко 4 възела в случая на кораби без собствена тяга;б) такива смеси имат концентрация не по-голяма от една част от веществото в десет части вода; ив) изхвърлянето се прави на разстояние не по-малко от 12 морски мили от най-близката суша.5. За отстраняване на отпадъци от товара от резервоара могат да се използват вентилационни процедури, одобрени от администрацията (на държавата, под чийто флаг плава корабът). Такива процедури се базират на стандарти, разработени от IMO. Всички води, вкарани след това в резервоара, се считат за чисти и не са предмет на параграф 1, 2, 3 или 4 от настоящото правило.6. Забранява се изхвърлянето в морето на вещества, които не са категоризирани, временно определени или оценени по правило 4, параграф 1 от настоящото приложение, или на мръсен баласт, мръсни промивни води и други нефтосъдържащи остатъци и смеси.Вещества категории А, Б и В в специални пространства (както са дефинирани в Марпол 73/78, приложение II, правило 1, включително Балтийско море)Предмет на разпоредбите на (…) правило 6 от настоящото приложение,7. Забранява се изхвърлянето в морето на вещества от категория А, както са дефинирани в правило 3, параграф 1, буква а) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси. Ако резервоарите съдържат такива вещества или смеси, които трябва да се измият, получените остатъци се изхвърлят в съоръжение за приемане, което държавите, граничещи със специалното пространство, предоставят съгласно правило 7 от настоящото приложение, докато концентрацията на веществото в отпадъчния флуид в такова съоръжение стане равна или по-малка от 0,05 % по тегло и докато резервоарът се изпразни, с изключение на фосфор, бял или жълт, за който концентрацията е 0,005 % по тегло. Всички води, вкарани след това в резервоара, могат да бъдат изхвърляни в морето, когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга или най-малко 4 възела в случая на кораби без собствена тяга;б) изхвърлянето се прави под ватерлинията, като се вземат предвид асимилационните възможности на приемащата морска среда; ив) изхвърлянето се прави на разстояние не по-малко от 12 морски мили от най-близката суша и при дълбочина на водата не по-малка от 25 метра.8. Забранява се изхвърлянето в морето на вещества от категория Б, както са дефинирани в правило 3, параграф 1, буква б) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси, освен когато са спазени всичките условия по-долу, както следва:а) резервоарът е бил измит предварително съгласно процедурата, одобрена от администрацията (на държавата, под чийто флаг плава корабът), и се базират на стандарти, разработени от IMO, а получените води от измиването на резервоара са изхвърлени в съоръжение за приемане;б) корабът продължава по маршрута си със скорост най-малко 7 възела в случая на кораби със собствена тяга или най-малко 4 възела в случая на кораби без собствена тяга;в) процедурите и приготовленията за изхвърляне са одобрени от администрацията (на държавата, под чийто флаг плава корабът). Такива процедури и приготовления се базират на стандарти, разработени от IMO, и гарантират, че концентрацията и скоростта на изхвърляне на отпадъчния флуид са такива, че концентрацията на веществото в килватера зад кърмата на кораба не превишава 1 част за милион;г) изхвърлянето се прави под ватерлинията, като се вземат предвид асимилационните възможности на приемащата морска среда; ид) изхвърлянето се прави на разстояние не по-малко от 12 морски мили от най-близката суша и при дълбочина на водата не по-малка от 25 метра.9. Забранява се изхвърлянето в морето на вещества от категория В, както са определени в правило 3, параграф 1, буква в) от настоящото приложение, или на вещества, временно определени като такива, или на мръсен баласт, мръсни промивни води и други нефтосъдържащи остатъци и смеси, освен когато са спазени всичките условия по-долу, както следва:а) корабът продължава по маршрута си със скорост най-малко 7 възела в случая на кораби със собствена тяга или най-малко 4 възела в случая на кораби без собствена тяга;б) процедурите и приготовленията за изхвърляне са одобрени от администрацията (на държавата, под чийто флаг плава корабът). Такива процедури и приготовления се базират на стандарти, разработени от IMO, и гарантират, че концентрацията и скоростта на изхвърляне на отпадъчния флуид са такива, че концентрацията на веществото в килватера зад кърмата на кораба не превишава 1 част за милион;в) максималното количество товар, изхвърляно от всеки резервоар и свързаната с него тръбопроводна система, не превишава максималното договорено количество съгласно процедурите по буква б) от настоящия параграф, което в никакъв случай не надвишава по-голямото от двете — 1 m3 или 1/3000 от обема на резервоара в m3;г) изхвърлянето се прави под ватерлинията, като се вземат предвид асимилационните възможности на приемащата морска среда; ид) изхвърлянето се прави на разстояние не по-малко от 12 морски мили от най близката суша и при дълбочина на водата не по-малка от 25 метра.10. За отстраняване на отпадъци от товара от резервоара могат да се използват вентилационни процедури, одобрени от администрацията (на държавата, под чийто флаг плава корабът). Такива процедури се базират на стандарти, разработени от IMO. Всички води, вкарани след това в резервоара, се считат за чисти и не са предмет на параграф 7, 8 или 9 от настоящото правило.11. Забранява се изхвърлянето в морето на вещества, които не са категоризирани, временно определени или оценени по правило 4, параграф 1 от настоящото приложение, или на мръсен баласт, мръсни промивни води и други нефтосъдържащи остатъци и смеси.12. Нищо в настоящото правило не забранява на кораб да държи на борда утайки от товари категория Б или В и да изхвърля такива остатъци в морето извън специалното пространство съгласно параграф 2 или 3 от настоящото правило, респективно.Правило 6: ИзключенияПравило 5 от настоящото приложение не се прилага при:а) изхвърлянето в морето на вредни течни вещества или смеси, съдържащи такива вещества, необходими за целите на осигуряване на безопасността на кораба или за спасяване на живот в морето; илиб) изхвърлянето в морето на вредни течни вещества или смеси, съдържащи такива вещества, в резултат на повреда на кораба или неговото оборудване:i) при условие че са взети всички разумни предпазни мерки след настъпването на повредата или след откриването на изхвърлянето с цел предотвратяване или намаляване до минимум на изхвърлянето; иii) с изключение на случаите, когато собственикът или капитанът на кораба е действал с намерението да причини повреда или неразумно и със съзнанието, че може да причини повреда; илив) изхвърлянето в морето на вредни течни вещества или смеси, съдържащи такива вещества, е одобрено от администрацията (на държавата, под чийто флаг плава корабът), когато са използвани за целите на бойни инциденти със специфично замърсяване, с оглед намаляване до минимум повредата от замърсяване. Всяко такова изхвърляне е предмет на одобрение от всяко едно правителство, под чиято юрисдикция се очаква, ще се извърши изхвърлянето.--------------------------------------------------


title: Директива 97/2/EО на Съвета от 20 януари 1997 година за изменение на Директива 91/629/EИО относно определяне на минималните стандарти за защита на телетата

text:
Важна правна забележка

|

31997L0002

Официален вестник n° L 025 , 28/01/1997 стр. 0024 - 0025 специално чешко издание глава 3 том 20 стр. 238  - 239 специално испанско издание глава 3 том 20 стр. 238  - 239 специално унгарско издание глава 3 том 20 стр. 238  - 239 специално литвийско издание глава 3 том 20 стр. 238  - 239 LV.ES глава 3 том 20 стр. 238  - 239 MT.ES глава 3 том 20 стр. 238  - 239 PL.ES глава 3 том 20 стр. 238  - 239 SK.ES глава 3 том 20 стр. 238  - 239 специално словенско издание глава 3 том 20 стр. 238  - 239

		19970120Директива 97/2/EО на Съветаот 20 януари 1997 годиназа изменение на Директива 91/629/EИО относно определяне на минималните стандарти за защита на телетатаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като има предвид, че съгласно член 6 от Директива 91/629/EИО [3] Научният ветеринарен комитет е дал становище на 9 ноември 1995 г., въз основа на което Комисията е съставила доклад, който беше представен на Европейския парламент и на Съвета;като има предвид, че въз основа на заключенията на въпросния доклад, е уместно да се изменят определени разпоредби от Директива 91/629/EИО, за да се гарантира, че правилата се основават на научни доказателства и не отиват отвъд необходимото, за да се даде възможност на общата организация на пазарите да функционира ефективно;като има предвид, че Декларация № 24, приложена към заключителния акт на Договора за създаване на Европейския съюз, призовава европейските институции и държавите-членки да обръщат голямо внимание на изискванията за хуманно отношение към животните;като има предвид, че за хармонизацията на правилата, отнасящи се до условията за отглеждане на телета в рамките на общата организация на пазарите, е необходимо да се гарантира рационалното развитие на производството при задоволителни условия на конкуренция; като има предвид, че в това отношение е научно признато, че телетата би следвало да имат полза от обкръжаваща среда, отговаряща на техните нужди като породи, отглеждани при стаден начин на живот; като има предвид, че по тази причина те би следвало да бъдат отглеждани на групи; като има предвид, че телетата както групово отглежданите, така и поставените в индивидуални клетки, трябва да имат достатъчно пространство за раздвижване, за контакт с друг добитък и за нормални движения, когато стоят прави или лежат;като има предвид, че е необходимо да се предостави време на стопанствата да предприемат необходимите мерки за спазване на новите правила,ПРИЕ НАСТОЯЩАТА ДИРЕКТИВА:Член 1Директива 91/629/EИО се изменя, както следва:1. Член 3, параграф 3 се замея със следния текст:"3. От 1 януари 1998 г. се прилагат следните разпоредби за новоизградени или преустроени стопанства и за всички онези, които започват да се използват след тази дата:a) нито едно теле не трябва да бъде ограничавано в индивидуална клетка след осемседмична възраст, освен ако ветеринарен лекар не удостовери, че неговото здраве или поведение изисква то да бъде изолирано, за да получи лечение. Ширината на всяка индивидуалната клетка за теле трябва да бъде най-малко равна на височината на телето в най-високата част на гърба, измерена в стоящо положение, а дължината ѝ трябва да бъде най-малко равна на дължината на тялото на телето, измерена от върха на носа до опашния край при tuber ischii (задницата), умножена по 1,1.Индивидуалните заграждения за телета (освен тези за изолирани болни животни) не трябва да имат солидни стени, а перфорирани стени, които позволяват на телетата да имат директен визуален и тактилен контакт;б) за телета, отглеждани на групи, свободното пространство, достъпно за всяко теле, трябва да бъде най-малко равно на 1,5 m2 за всяко теле с живо тегло не по-малко от 150 килограма, най-малко равно на 1,7 m2 за всяко теле с живо тегло от 150 килограма или повече, но по-малко от 220 килограма, и най-малко равно на 1,8 m2 за всяко теле с живо тегло от 220 килограма или повече.Въпреки това, разпоредбите на настоящия параграф не се прилагат за:- стопанства с по-малко от шест телета;- телета, държани с техните майки за бозаене.От 31 декември 2006 г. предвидените по-горе разпоредби се прилагат във всички стопанства."2. Второто тире от член 3, параграф 4 се заличава.3. Член 4, параграф 2 се заличава.4. В член 6 датата " 1 октомври 1997 г." се замея с " 1 януари 2006 г."Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1997 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Въпреки това от датата, посочена в параграф 1, държавите-членки могат, в съответствие с общите правила на Договора, да запазят или да прилагат в рамките на тяхната територия по-стриктни разпоредби за защитата на телета от онзи, установени в настоящата директива. Те информират Комисията за всякакви подобни мерки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 20 януари 1997 година.За СъветаПредседателJ. Van Aartsen[1] ОВ C 85, 22.3.1996 г., стр. 19.[2] ОВ C 320, 28.10.1996 г., стр. 259.[3] ОВ L 340, 11.12.1991 г., стр. 28.--------------------------------------------------